কক্সবাজার উত্তর বনবিভাগের মেহেরঘোনা রেঞ্জাধীন মেহেরঘোনা বনবিটের সংরক্ষিত বনাঞ্চলে বনকর্মী ও বনদস্যুদের মধ্যে গুলি বিনিময়ের ঘটনায় একজন নিহত হয়েছে। গুলিবিদ্ধ সহ উভয় পক্ষে আহত হয়েছে অন্তত ১৫ জন। ঘটনার সময় ২ প্রহরীকে অপহরণ করে নিয়ে গেছে বনদস্যুরা। আজ শুক্রবার সকাল ১০টায় মেহেরঘোনা বনাঞ্চলে এ ঘটনা ঘটে। আহতদের কক্সবাজার জেলা সদর হাসপাতালে ভর্তি করা হয়েছে। বনপ্রহরি আবদুল মান্নান, আবদুল মতিন, জসিম উদ্দিন ও বিটকর্মকর্তা মামুনের অবস্থা আশঙ্কা জনক বলে জানা গেছে। নিহত বনদস্যু মোস্তাক আহম্মদ (৩৭) মেহেরঘোনার মোহাম্মদের পুত্র।